《吊熊飞将军六首 其六》
明代·彭絅

山河飘泊水流淙，万里君臣共一艭。肉食谁能支北虏，草茅公独奋南邦。

已知运去中原陷，未肯身为左衽降。回首康王能渡马，滔滔流恨满长江。

作者简介：彭絅，东莞人。谊孙。明武宗正德九年（一五一四）进士。除浦城令，擢刑部主事，乞终养。年四十三卒。传见民国《东莞县志》卷五六。